**مسلسل شقة 6**

**تأليف**

**رفيق القاضي محمود وحيد**

**سعاد القاضي نبيل شعيب**

**انتاج شركة ديفرنت ارت**

**الحلقة الرابعه**

**منتج فني اخراج**

**مصطفي يوري محمود كامل**

**مشهد1 / لوكيشن تصوير ن/ خ**

زينه تتحدث الى شخصيه لانراها

زينه:

انا هدفعك تمن اللي انت عملته معايا غالي اوي ، مش انا اللي تسيبني عشان واحده من الشارع بعد ما كنت تتمنى تلمحني بس مش تتجوزني صدقني انتقامي هيبقى فوق ما تتخيل

\_ نسمع صوت المخرج يصيح لينهى المشهد ويفتح الكادر لنكتشف اننا فى لوكيشن تصوير

ونرى ممثل اخر كان يقف امام زينه

المخرج:

كااات ..نيكست .. تمام يا زينة

زينه :

ميرسي يا استاذ

المخرج :

يلا يا جماعه نجهز للى بعده

تتجه زينه الى الكرافان الخاص بها

**مشهد 2 (جديد) لوكيشن التصوير ن/خ**

زينة تسير فى اللوكيشان بعد انتهاء المشهد متجههة الى الكرافان و معها المساعدة

مساعدة زينة :

حلو اوى يا استاذة المشهد اللي فات ده

زينة :

يابت اتنيلي حلو ايه .. ده ورق منحوت من فيلمين تلاتة قبل كده ..انا بس اللي بحاول انفخ فيه واعمل منه دور

المساعدة:

(تضحك) قلبك ابيض يا استاذة

زينة:

ابيض ولا احمر بقى مش فارقة .. المهم السبوبة تمشي

مينا مساعد المخرج:

( مناديا و قادم مسرعا نحو زينة )

يا استاذة زينة

زينة:

ايوا يا مينا

مينا:

ده تعديل المشهد اللي هنصوره الجاي .. لسه واصل وطبعته لحضرتك

زينة :

شكرا يا حبيبي .. طيب و باقي مشاهد المسلسل ؟ داحنا مش معانا غير 8 حلقات

مينا:

جاي يا استاذة ان شاء الله ماتستعجليش

زينة :

ماشي يا مينا .. ربنا يسهل

(ينصرف مينا)

زينة:

اتفضلي يا ستي .. بنصور مسلسل و مش معانا الحلقات ولا نعرف حاجة عن الشخصية هيحصلها ايه بعد كده .. و يرجعوا يقولوا الممثل بيكرر نفسه .. (ضحك) الممثل بيتفاجئ اصلا انه بيكرر نفسه و هو بيصور

( تصل زينة عند الكرافان )

مساعدة زينة:

(تضحك) معاكي حق يا ست الكل .. صحيح فيه صحفية منتظرة حضرتك جوه .. انا دخلتها تنتظرك على ما اجي لحضرتك

قطع

**مشهد3 (جديد) كرافان زينة ن/د**

تدخل زينه لتفاجأ بانجى جالسه فى الكرافان

زينه:

انتى مين؟

انجى:

انجى كامل جريده النجوم اللى كلمتك من شويه وحضرتك قولتيلي اجيلك

هنا .. انا اسفه المساعده بتاعت حضرتك هي اللي قالتلي استنى جوا

زينه :

اه اهلا وسهلا.. تحت امرك بس يا ريت كام سؤال كده بسرعه عشان الحق اجهز

للمشهد الجاى

انجى:

انا مش هاخد من وقتك كتير… الحقيقه انا مش جايه اعمل تحقيق صحفيى انا جايه اسألك

كام سؤال كده يهموني بشكل شخصي

زينه:

انا مش فاهمه حاجه ، اما انتي مش صحفية لزومها ايه تحوري وتقوليلي كده

انجي

لا انا صحفية فعلا بس صحفية تحقيقات في موقع الرأي الاخر مش صحفية فن

زينة

تحقيقات ؟ ايوه يعني ايه المطلوب مني ، انا مش فاضية لو سمحتي ولازم اجهز للشوت الجاي فياريت تختصري

انجي

انا بس كنت عايزه اعرف انتى كنتى مأجره شقه مفروشه فى المنيل من فتره ؟

زينه :

ايوه

انجى:

طب تعرفي واحد اسمه زياد الشامى؟

\_تتغير لهجة زينه عند سماع اسم زياد

زينه:

اااااه النصاب… ماله ؟

انجى:

نصاب؟

زينه:

اه نصاب كان المفروض بيكتبلي فيلم واول ما قفش العربون اختفى

انجى:

اختفى ازاي ممكن اعرف؟

زينه:

اتصل بيه ما تليفونه مقفول اروحله البيت على طول مش موجود… بس انتى بتسألى الاسئله

دى ليه انتى تعرفيه

انجى:

لا ابدا اصل انا سكنت في الشقه دى ولقيته سايب فيها شوية كتب قولت اوصلهاله

زينه:

نصيحه منى سيبي الشقه دى فورا

انجى تهتم بشده

انجى:

ليه بتقولي كده

زينه:

انا شوفت فيها الويل

انجى:

شوفتى ايه

زينه:

شوفت ايام سودا . .فقر ووقف حال ومرض ده انا ما ماضتش حتى عقد مسرحيه في قصور

ثقافه طول منا هناك

انجي

طيب ممكن اسألك سؤال شخصي

زينه

اتفضلي

انجي

هو انتوا علاقتكم كانت شغل بس اقصد علاقتك انتي وزياد

زينه

نعم !! هو انتي عايزه ايه بالظبط لا تكوني مراته و طفش منك وجايه تلزقيه فيا زي ما عملت المجنونة اللي اسمها صباح وافتكرت ان بيني وبين جوزها المعفن حاجة ، بقولك ايه انا مصدقت خلصت من حوارات الشقة النحس دي تيجي انتي تعملي عليا فيلم عشان غيرانه على المخفي زياد

انجي

مراته لا خالص ولا عمري شفته اصلا ، طيب سؤال كمان معلش هل فيه علاقة بين اختفاء زياد وكمان اختفاء ممدوح

- يفتح باب الكرافان مساعد المخرج ويدخل رأسه ينادي زينه

المساعد:

يلا يا استاذه واقفين عليكى

زينه :

حاضر استناني ثواني بره ، بصي يا حبيبتي اما تلاقي زياد قوليله يرجع العربون اللي لهفه ولو هشوفك تاني يبقى عشان الفلوس وبس ولو سمحتي اتفضلي

تنهض انجي وتتجه الى باب الكرفان وقد شعرت بالحرج -

تخرج انجي من الكرافان

**مشهد 4 (تم تصويره م14(إتصور برقم16) ح3) المشرحة ن/د**

**م/ 14 مكتب يوسف ن/ د**

**\_ياسر يجلس على الكرسي المقابل لمكتب يوسف يحتسي القهوه ثم يدخل يوسف من الباب**

**فيرى يا سر فتتبدل ملامحه ويبدو عليه الغضب ولا يسلم على ياسر**

**ياسر:**

**يا سلام؟! في ايه يا عم انت يعنى ما بتردش على تليفوناتى بقالك يومين ليه . ده ايه اللى حصل لده كله**

**يوسف:**

**اللى حصل انك بتستعبط**

**ياسر:**

**باستعبط… ليه عملت ايه**

**يوسف:**

**اظن يا ياسر ان موضوع وفاة مراتى ده مش ماده متاحه انك تثبت بيها للناس صحه**

**نظرياتك… لأ وجايبنى كمان تستشهد بيا**

**ياسر:**

**يابنى انت مجنون؟ انا ماجبتش سيرة مراتك الله يرحمها خالص وبعدين الست اصلاً جت**

**بالصدفه فتحت معايا كلام ان في حاجات غريبه بتحصل معاها فس الشقه اللي لسه**

**واخداها ولقيناها خايفه عزمتها انا وناهد تيجي تتغدى معانا ونطمنها ، يعني مش مرتب**

**وجودها ولا المواضيع اللي اتفتحت**

**- يتنهد يوسف وينظر الى ياسر**

**يوسف :**

**خلاص يا ياسر حصل خير .. انا هصدقك عشان مش عايز اخسرك لكن لو اتكرر**

**تاني..**

**يقاطعه ياسر -**

**ياسر :**

**عيب يا يوسف الاسلوب ده في الكلام .. انا عامله خاطر وجاي لحد عندك ، وبعدين**

**انا مش عيل صغير عشان تقولي لو اتكرر وماتتكررش .. .**

**- يقاطعه يوسف**

**يوسف :**

**خلاص ياعم بقى ..ماتعملش حوارات انت كمان ، انا الموضوع خلصان بالنسبالي**

**وبعدين حط نفسك مكاني هتدايق**

**ياسر :**

**عادي يايوسف ولايهمك**

**بهزار لتهدئة الموقف -**

**يوسف :**

**خلاص بقى ..ناهد عكالك ايه انهارده**

**يضحكون -**

**ياسر :**

**عكالنا دليفري ياخويا يستاهل بؤك**

**يوسف :**

**لا ..ياعم انا هتغدى مع منه والحجه انهارده . .**

**ياسر :**

**خلاص تعالى نشوف الماتش سوا في الروف قبل ماتروح**

**يوسف :**

**ليفربول وبرايتون ؟**

**ياسر :**

**اه وصلاح نازل**

**يتجهان الى الخارج وهم يستأنفون حديثهم حول الدوري الانجليزي -**

**CUT**

**مشهد 5 (جديد) أسفل المشرحة ن/خ**

ياسر

تعالى اركب معايا بدل ما نتحرك بعربيتين طيب

يوسف

لا انا غيرت رأيي مش هروح اتغدى انا هروح ازور ياسمين

ياسر

نعم انت طالبة معاك تنكد النهارده صح

يوسف

انت مالك انت ، واحد رايح يقعد مع مراته شوية ملكش فيه بقى وهبقى اعدي عليك اما اخلص

ياسر يتجه الى سيارته

ماشي ياعم على راحتك

**مشهد6 (جديد) المقابر/ مقابر والدة إنجي ن/د**

مونتاج متوازي بين انجي عند قبر والدتها ، ويقف يوسف عند قبر زوجته ياسمين

تقف انجي امام قبر والدتها حاملة اليها زرعة الريحان

انجي

صباح الخير يا ماما جبتلك الريحان اللي بتحبيه بس مش من عند عم سعيد عشان انا عزلت من حلوان.

عارفة ان ده ممكن يزعلك عشان سيبت البيت اللي كنا عايشين فيه مع بعض، بس مقدرتش ابات من يوم مامشيتي ليله واحده في البيت كنت شايفاكي وسامعه صوتك في كل ركن

سكنت في شقة فكرتني ببيتنا القديم فاكراه يا ماما اكيد اللي كنا عايشين فيه مع بابا في المنيل

حلوة وبرحة بس احساس الوحدة صعب اوي ، بحس بحاجات غريبة في المكان لسه مش عارفة تفسيرها مع اني مسحت الشقة بالملح اول ما سكنت زي ما كنتي بتعملي كل يوم جمعه وانا كنت اقعد اتريق عليكي

تشعر انجي بمرور احد من خلفها رغم ان باب المقبرة الخارجي مغلق وترى ظل فتاة شعرها طويل على الحائط المواجه لها فتبتعد بظهرها حتى تصطدم برجل ما

حارس المقبرة

تعيشي وتفتكري يا ست هانم

انجي

انا انجي يا عم صابر بنت الست حياة ممكن تاخد بالك منها

حارس المقبرة

اخد بالي منها !! اه طبعا بس الشهرية بتاعتي كانت بتوصلني من الست والدتك دلوقتي مين اللي هيدفعها

مونتاج متوازي

**مشهد 7(جديد) المقابر/قبر ياسمين زوجة يوسف ن/د**

يوسف يقف يقرأ الفاتحة امام قبر زوجته

يوسف

وحشتيني يا ياسمين ، غيابك طول ومنه مفيش يوم مش بتفتكرك ، ماما بتسلم عليكي وبتقولك هتيجي تزورك الجمعه الجايه

انا بقى اللي مش كويس كل اللي طالبه منك تسامحيني وبس عشان اعرف اكمل المشوار الصعب ده لوحدي

عارف ان كله مكتوب وانه معاد متقدر لكل واحد فينا بس كل ما ابص لمنه احس بالذنب احس اني كان ممكن ماحرمهاش من امها ، لو سمعتك وعرفت اللي بتمري بيه

سامحيني يا ياسمين على تقصيري معاكي اسف عشان مقدرتش اسعدك.

**مشهد 8(جديد) مقابر والدة إنجي ن/د**

انجي تتجه الى سيارتها (أوبر) وهي تشعر بالخوف ، وخلفها صابر حارس المقبرة وهو يقوم بعد الفلوس التي اعتطتها اياه انجي

انجي تجد المقبرة المواجهه لمقبرة والدتها مفتوحة وعليها ازدحام من ناس بسطاء يلتفون حول شيخ تبدو هيئته غريبة ويرتدي سبح كبيرة وعمه خضراء وذقن طويلة وكحل في عينيه "بعين واحدة " ينظر في اتجاه انجي وهو يتمتم بكلمات غير مفهومة وحوله بخور واحدهم يقبل يديه ويجلس حوله مع اخرين

انجي وهي تجلس في سيارتها

ايه الزحمه دي يا عم صابر

صابر

ده الشيخ ابو الشوك راجل مبروك وليه كرامات بيفك الاعمال والسحر وبيشوف المستخبي الناس بيجوله من اخر الدنيا عشان يقضيلهم حاجتهم ويفك ضيقتهم ربنا يفكها علينا جميعا

انجي تنظر في اتجاه الشيخ وهي تركب اوبر

انجي

سلاموا عليكم يا عم صابر

**مشهد9 (جديد) الجريدة/ مكتب إنجي ن/د**

إنجي وناهد في الجريدة كل منهما على مكتبها

انجي

ارتحت شوية اما زورتها وحشتني اوي ومحتاجالها اوي يا ناهد

ناهد

مكنتش حابة تكوني في الموقف ده لوحدك يا انجي انتي اول مره تزوريها بعد الوفاة كنتي تستني اما اكون معاكي

انجي

كفاية يا بنتي وقفتك جنبي الفترة اللي فاتت وقعدتي عندكم لغاية اما اعزل بجد كتر خيرك انتي وياسر

ناهد

بطلي الكلام ده احنا اصحاب واخوات وياستي اما ابقى اسيب البيت لياسر عن قريب ابقى اجي اقعد عندك

انجي

ههههههههه والله انتي مجنونة يا بنتي اللي زي ياسر ده انقرضوا مبقاش فيه رجاله يشيلوا المسؤولية ويعرفوا يعني ايه بيت واسرة

ناهد

لا ياختي موجودين بس انتي اللي مضربة عن الصنف ومش عارفه لغاية امتي

اه بمناسبة الصنف هقوم دلوقتي عشان الحق اطبخ عشان يوسف جاي النهارده يزورنا

انجي

يوسف مين .. اه يوسف الدكتور اللاسع اللي شفته عندكم

ناهد

اه ياختي قال يعني مش فاكراه

انجي

امشي يا ناهد الحقي الطبيخ وانا هروح اكمل شغل في تحقيق المستشفى ده اللي مش عايز يخلص ، ناهد انا عايزه اخد رأيك في حاجه

ناهد

خير قولي

انجي

بفكر اروح للست المجنونة جارتي دي احاول اتعرف عليها يمكن اوصل لحاجة عن اللي بشوفه في الشقة النحس دي

ناهد

وماله اهي زيارة ومش هتخسري حاجة يمكن فعلا تفهمي

هاتف انجي يرن على رقم سالم السمسار

انجي

استني وشك حلو ده سالم السمسار يمكن يكون لقى مشتري ويتفك النحس

ايوه يا سالم ايه الاخبار

سالم

ايوه يا ست انجي لا الاخبار مش حلوة والله جالي كذا زبون وبعتلهم الصور بس الحال نايم والناس مبقاش معاها سيولة بيقولوا ارقام بعيدة اوي

انجي

بعيدة كام يعني ، وبعدين جايز اما ييجوا يشوفوا الشقة تعجبهم

سالم

حاضر هحاول تاني بس والله خسارة يا استاذه انجي فلوسك اللي دفعتيها دي ما ترجعلكيش حتى بخسارة بسيطة مش كده ابدا ... ماشي سلاموا عليكم

المقهى ن/د

سالم يغلق الهاتف مع انجي ويتسع الكادر لنرى زاهي يجلس يشرب الشيشة

سالم

كده تمام

زاهي

تمام اوي كده

سالم

اتعابي بقى

زاهي

اتعاب ايه انت عملت ايه

سالم

عملت ايه ازاي ده انا تليفوني ما بيبطلش رن ليل ونهار وكل واحد اقوله اتباعت ده غير اني بقفل عليها السكك زي ما انت شايف ايه بقى

**مشهد 10 (تم تصويره م1+2 ح4) شقة صباح ن/د**

**مشهد1 العمارة خارج شقة صباح البسطة نهار / داخلي**

صباح تفتح باب شقتها وتفاجأ بانجي أمامها ...

تحاول إنجي أن تتصنع الابتسام ..

إنجي : مساء الخير .........

إنجي : أنا إنجي جارتك في الشقة اللي قدامك

نظر صباح لها.

صباح تنظر لها ولا تجيب .... وتواصل إنجي ...

إنجي : وكنت عاوزة أتكلم معاكي

شوية ... يا ترى ممكن ...

تنظر صباح في عيني إنجي ... وتفسح لها مجال للدخول ..

تتقدم إنجي بارتباك داخل الشقة

**مشهد 2 شقة صباح ن/د**

تدخل إنجي وتغلق صباح الباب بينما تجلس إنجي على أحد الفوتيهات وتتأمل شقة

صباح الباب وتتبعها وتجلس أمامها في ترقب وصمت ..

إنجي :

انا كنت جاية أتطمن عليكي ..

صباح لا ترد فتستكمل إنجي حديثها. **-**

إنجي : **-**

على فكرة يا ست صباح ... أنا عارفة إنك ممكن تكوني مش مرتاحلي أو قلقانة

مني .... بس أنا صممت أجي وأتطمن عليكي بنفسي لأني حاسة إنك إنسانة طيبة

وجواك شئ جميل ... ولو مضايقك وجودي أنا ممكن أمشي تاني .

**-** تهم إنجي بالنهوض وتمسك حقيبة يدها ... فتنهض صباح أيضاً ... وتعطي

إنجي ظهرها وهي تتجه إلى المطبخ.

صباح :

تشربي قهوة

تنفرج أسارير إنجي وتبتسم إبتسامة ثقة وتجلس في فرح

إنجي :

مضبوطة لو سمحتي

تدخل صباح لتعد القهوة بينما تتفقد إنجي تفاصيل الشقة وتلاحظ عند لمسها

للمنضدة التي أمامها أن طبقات من الت ا رب تعلو كل شئ بالرغم من أن الاثاث يبدو

مرتب غالي ثم تقع عيناها على صورة محددة.

نفس اللحظة التي تقع عين إنجي على صورة ممدوح تكون صباح قد عادت بالقهوة

فتلمح نظرة إنجي إلى الصورة فتتغير تعبي ا رت وجه صباح إلى الغضب وتضع القهوة

بعنف على المنضدة فتنتفض إنجي وتحاول إعادة الأمور لمجاريها....

إنجي : **-**

تسلم إيدك .. على القهوة

**-** صباح لا ترد مرة أخرى ....

**-** تأخذ إنجي الفنجان لتشرب ولكنها تكتشف أن عليه تراب أيضاً فتعيده وهي

تبتسم لصباح وتستكمل الحوار.

إنجي : **-**

ست صباح أنا عارفة إنك ست وحيدة ... وأنا كمان ست وحيدة وخايفة .

تلمح عينا صباح عند سماع كلمة خايفة. **-**

صباح : **-**

خايفة منه ؟ أنا خايفة منه

إنجي : **-**

**-** هو مين ؟ ...

**-** لا ترد صباح وعيناها تزوغ يميناً ويساراً .

**-** تحاول إنجي أن تفهم شيئاً فتسأل مرة أخرى .

إنجي : **-**

خايفة من مين يا ست صباح

تشير إنجي إلى صورة ممدوح. **-**

إنجي : **-**

طيب هو ده الأستاذ ممدوح ؟

صباح (بإنفعال شديد)**-**

إنتي عايزة إيه ؟ إنتي مين ؟

إنجي : **-**

أنا إنجي جارتك

صباح : **-**

تدفعها ناحية الباب **-**

يلا إمشي من هنا

إنجي : **-**

طيب طيب .. حاضر إهدي .. إهدي

صباح : **-**

ما تجيش هنا خالص أنا عارفة إنتي جاية ليه

ها تعملي ي الواطية اللي قبلك يلا برة

تفتح صباح الباب للخارج وتغلق الباب بقوة .... ثم تعود وتنظر لصورة ممدوح **-**

وعيناها ترغرغ بالدموع وتتظاهر بالهدوء أمام الصورة وكأنها تحدث الشخص نفسه

وتحاول أن تداري عليه انفعالها.

صباح :**-**

البت دي شمال على فكرة

-CUT-

**مشهد 11 (تم تصويره م3+4+5+6 ح4) أمام شقة إنجي+داخل الشقة ن/د**

**مشهد 3 أمام شقة إنجي البسطة ن/د**

ماهر يرى إنجي وقد طردتها صباح ... يلاحظ أن ماهر ممسك سنارة وصندوق **-**

صيد وكرسي صغير.

يخبط ماهر كف على كف ... **-**

ماهر: لا حول ولا قوة إلا بالله .... إيه اللي دخلك

عند الولية المجنونة دي.

تتنهد إنجي وهي تستجمع أعصابها. **-**

إنجي: كويس إني قابلتك عايزاك شوية ممكن تشرفني نشرب قهوة مع

بعض ... ده لو مش هاعطلك.

ماهر مرحبا. **-**

ماهر : لا يا بنتي ده يشرفني أنا كده

كده كنت رايح القهوة أشرب قهوة.

تبتسم إنجي وهي تتجه إلى باب شقتها. **-**

إنجي : إتفضل

تهم إنجي بفتح الشقة. **-**

CUT

**مشهد 4 شقة إنجي الصالة ن/د**

يدخل ماهر مع إنجي شقتها وتشير له بالجلوس وتهم إلى المطبخ.

إنجي : **-**

إتفضل يا عم ماهر ... دقيقة أعملك القهوة

ماهر : **-**

خدي ا رحتك يا بنتي:**-**

يجلس ماهر وتدخل إنجي إلى المطبخ. **-**

-CUT-

**مشهد 5 مطبخ إنجي ن/د**

إنجي تعد القهوة وهي تتحدث إلى ماهر من المطبخ بصوت عالي . **-**

إنجي :

إلا قولي يا عم ماهر هو إن ممدوح جوز الست صباح يسيب كل حاجة كده فجأة

تجارته وماله وحاله ويطفش .

-CUT-

**مشهد 6 صالة إنجي ن/د**

ماهر : )وهو يعد خيط الستارة ويركب السن والنقل(

والله يا بنتي كل واحد وليه أسبابه وأنا ا رجل ما باحبش أتدخل في اللي

ماليش فيه بصراحة

ص. إنجي : **-**

مش قصدي ... أنا قصدي إن قصة هروبه مع

واحدة تانية غريبة شوية ...

ماهر : )ضاحكاً ( **-**

والله يا بنتي اللي يعاشر الست صباح شهر واحد .... توقعي منه أي حاجة

... ده مش يهج ده ممكن ينتحر .

تظهر إنجي أتية من المطبخ وهي مركزة جداً. **-**

إنجي : **-**

طيب مش ممكن يكون أنتحر فعلا أو جراله حاجة.

ماهر : **-**

ما أعتقدش إن شخصية زي ممدوح ده ممكن نتج ده كان صلة وجلده تخين.

**ماهر : -**

وما أعتقدش برضه إنه ج ا رله حاجة لأن الست صباح قلبت الدنيا ودورنا في

المستشفيات والمشارح وكل حتة والست صباح بلغت البوليس والبوليس جه حقق

معانا كلنا وكان حوار .

أثناء كلام ماهر تكون إنجي عادت للمطبخ لتتابع القهوة. **-**

إنجي : )من المطبخ( **-**

طب وزياد

تعود ومعها القهوة. **-**

ماهر : **-**

ماله زياد ..؟

تضع إنجي القهوة فيشكرها . **-**

ماهر : **-**

تسلم إيدك

إنجي : **-**

مش غريبة إن زياد كمان يختفي بعد ممدوح.

ماهر : )نافيا(

تؤ ... زياد ما اختفاش زياد اتكسر عليه الإيجار

وعمل ا زهي إتنططله قام واحد يعض و ا رجح على المنيا.

**إنجي : -**

آه هو مش من القاهرة أصلاً .

ماهر : )وهو يشرب القهوة( **-**

لا ... هو كان مغترب ... ونفسه يبقى كاتب كبير .

فا كان جاي يجرب خطة دعا فلوسه خلصت.

واتزنق رجع تاني

إنجي : **-**

ما تعرفش هو منين من المنيا

ماهر ) ضاحكاً(

لا للأسف يا ست الصحفية... دي بقى مش هاقدر أفيدك فيها...

إنجي تضحك. **-**

إنجي : **-**

أنا أسفة خدتك كده على مشمك وهاتك يا أسئلة.

ماهر : **-**

يا حبيبتي أنا تحت أمرك أنا عايزك تعتبريني زي والدك وأي حاجة تحتاجيها ما

تتردديش لحظة إنك تطلبها مني....

وربنا يا بنتي يوفقك في شغلك وأشوفك أحسن صحفية في مصر...

إنجي : **-**

تسلم يا عم ماهر .... ده العشم والله ربنا يخليك يا رب

يهم بالقيام بعد أن انتهى من القهوة. **-**

ماهر :**-**

ممكن بقى ألحق الكام سمكة اللي هما عزمك على الغداء عليهم.

**إنجي : -**

ياا خبر أبيض ... ده أنا كده مش هاتغدى بقى هاستناك .

ماهر : )وهو يتجه إلى الباب ضاحك اً

يا مستني السمنة من بطن النملة عمرك ما هاتقلي.

يضحكان ويخرج. **-**

-CUT-

**مشهد 12(جديد) رووف ناهد وياسر غ/د**

ياسر ويوسف

ياسر

قولت مش هتتيجي

يوسف

ليه يعني طالما قولتلك جاي ايه اللي هيخليني مجيش

ياسر

يا سلام وهو ايه اللي يخليك تتقمص وماتردش عليا

يوسف

بلاش نتكلم في الموضوع ده بعد اذنك يا ياسر انا مصدقت احاول افصل

ياسر

حاضر يا سيدي بلاها السيرة دي

يوسف

وصاحبتكم عامله ايه

ياسر "بأسلوب ماكر"

صاحبتنا مين ، اه قصدك انجي

يوسف

تقريبا مش واخد بالي من اسمها

ياسر

يا راجل ده انا جبتلك سيرتها 100 مره قبل كده يعني محفظتش اسمها

يوسف

يوووه بص ماهي رخامتك دي اللي بتقفلني منك ، كل الحكاية ان قلت نغير الموضوع

ياسر

خلاص خلاص ولا يهمك هي تمام يا سيدي وانا خدتها وديتها لسيجا عشان تقدر تساعدها احسن مني

يوسف

تاني يا ياسر انت مفيش فايده فيك تاني سيجا

ياسر

مالها بس سيجا هي مالها باللي حصل لياسمين

يوسف

انا ماشي سلام

ياسر

استنى بس

ناهد تدخل عليهم الروف وهي تحمل صينية الشاي

ناهد

فيه ايه انت عملت ايه تاني

**مشهد 13 (جديد) أمام النيل غ/خ**

صباح تنده على ماهر وهو جالس يصطاد

صباح

انت يا راجل انت

ماهر

انا يا صباح فيه ايه مالك

صباح

انت كنت بتتكلم عليا بتقول ايه يا راجل انت

ماهر

انا ؟؟؟ وانتي سمعتيني ازاي بس ، مالك يا صباح ايه اللي جرالك وبدل حالك ما انتي كنتي زي الفل ، لغاية اما اتفهيتي في دماغك واتجوزتي عيل قد عيالك

صباح

اوعى لسانك الزفر ده ده يجيب سيرة جوزي انت سامع ولا لا

ماهر

ما هو لو كنتي وافقتي تتجوزيني قبل جوازتك الاولاينة ولا حتى التانية كان زمان حياتنا احنا الاتنين حاجة تانية خالص استهدي بالله يا صباح وارجعي لعقلك يمكن نلحق اللي فاضلنا يا بنت الناس

صباح

اه يعني كنت بتتكلم عليا مع البت الشمال اللي جت سكنت عندنا في العمارة

ماهر

لا حول ولاقوة الا بالله انا بقولك ايه وانتي بتقولي ايه وبعدين بتقولي عليها كده ليه بس

صباح

عشان كانت بتسأل على جوزي يا خويا

ماهر

وهش هتسأل عليه ليه يا ولية ، وهتغيري عليه منها ليه ده كان جربان ومحدش كان هيبصله لولا ان مراية الحب عامية وعمتك

**مشهد 14 (تم تصويره م9+10 ح4) شقة إنجي/ الصالة ل/د**

**مشهد9 شقة إنجي الصالة ل/د**

تفتح إنجي الباب لتجد أمامها سارة تبتسم لها ...

سارة : مساء الخير

إنجي : مساء النور إزيك يا سارة .

سارة : تمام أنا لقيت نفسي فاضية وماما

نايمة وعم ماهر مش موجود قلت

أجي أشرب معاكي الشاي ..

إنجي بترحاب وهي تفتح لها الباب لتدخل **-**

إنجي : إتفضلي .. أهلا وسهلا تدخل سارة وتغلق إنجي الباب.

**مشهد 10 شقة إنجي/الصالة ل/د**

تضع إنجي صينية عليها كوبين شاي على المنضدة أمام سارة .

تتحدث إنجي وهي تجلس .

إنجي : تعرفي ربنا حيكرمك جداً لأنك بت ا رعي مامتك كويس.

سارة : اصل أنا مرتبطة بماما جداً

هي تقريبا كل حاجة في حياتي

شرح إنجي قليلاً وتدمع عيناها قليلاً .

إنجي : أنا كمان ماما كانت كل حاجة في

حياتي ... تعرفي إن أنا ما قدرش

أقعد في بيتنا اللي في حلوان بعد

وفاتها وبعت الشقة وجيت سكنت هنا.

تبكي قليلاً **-**

ما قدرش أعيش في الشقة من غيرها

كل ركن ليا فيه ذكريات حلوة قوي.

سارة : إحنا قلبناها دراما قوي ليه كده.

اوهي تمسح دموعها.... إنجي : معلهش أنا أسفة.

سارة : أنا مبسوطة قوي إنك معانا في العمارة.

إنجي : أنا مبسوطة جدا إني عرفتك بس مش مبسوطة من العمارة خالص .

سارة : ليه بتقولي كده.

إنجي: مش عارفة من ساعة ما جيت هنا وفيه

حاجات غريبة قوي بتحصل لي

سارة : حاجات زي إيه ....؟

إنجي : حاجات زي ... سارة هو مفيش

حاجات غريبة بتحصل عندكم في الشقة ....

سارة : حاجات زي إيه ...؟ أنا مش فاهمة.

يتطلع النور

إنجي : إتفضلي حاجات زي دي

سارة : يا نهار أبيض أنا لازم أطلع لحسن ماما

تصحي وتتخبط في الضلمة....

تمسك إنجي بالموبايل فتجده فاصل شحن....

إنجي : بيه الموبايل فل شحن تاني .

ثانية واحدة أصيب الكشاف .

تتحرك إنجي في الشقة وتمسك بالكشاف وتنيره. **-**

حيث تقف سارة وتتجه إلى باب الشقة. **-**

سارة :كان نفسي أقعد معاكي أكثر من كده...

إنجي: ولا يهمك تتعوض قريب إن شاء الله .

تفتح إنجي باب الشقة وتخرج سارة وهي تنير لها الطريق.

إنجي : حفضل منو ا رلك لحد ما تطلعي .

ص. سارة : ميرسي يا إنجي.

تسمع صوت أقدام سارة وهي تصعد ثم تسمع صوت فتح وغلق باب شقة سارة.

**مشهد 15(تم تصويره م10A ح4) شقة إنجي/ الصالة ل/د**

إنجي تغلق باب شقتها وتلتفت بالكشاف للداخل لتفاجئ سجنه زياد ملقاه على

الأرض تفزع إنجي وتحاول أن تصرخ ولكنها تفقد صوتها ... من الفزع...

تمد يدها لتفتح الباب فتكتشف أنها لا تستطيع الإمساك به لأنه في زمن آخر.

تسمع صوت من ناحية الحمام فتوجه الكشاف ناحيته فإذا بها ترى صباح قادمة **-**

وهي تمسك بستارة البانيو )المشمع(

وتقترب من إنجي التي تظن أنها سنهاجمها بالستارة... **-**

وتفاجأ إنجي أن صباح لا تراها أصلا صباح تفرد المشمع على الجنة وتلفه بها.

صباح تجر الجنة تجاه الباب وإنجي تنظر لها في رعب وهلع.

صباح تفتح باب الشقة بهدوء تنظر خارجة يمينا ويسا ا ر ثم تسحب الجنة من **-**

المشمع وتخرج بها من الشقة.

النور يعود ويضيئ المكان. **-**

تختفي صباح والجنة وتصبح في زمن إنجي التي تقع على الأرض منهارة ومغشي **-**

عليها.

CUT

**نهاية الحلقة الرابعة**